4. juunil toimunud õpimaraton on iga-aastane vahva üritus, mida lapsed väga ootavad. 4. juuni oli ühtlasi ka Eesti lipu päev ja sel aastal tähistati lisaks Eesti lipu 135. sünnipäeva. Seetõttu algas ka õpimaratoni hommik pisut teisiti kui tavaliselt.
Koolipere kogunes õuele, ajalooõpetaja Julius rääkis lipu ajaloost ning laulsime ühiselt hümni. Pidulikule algusele järgnes meeskondadesse jagunemine ning õpimaraton võis alata. Sel korral tuli õpilastel läbida 8 erinevat õpipesa, igas neist ootas mõni põnev ülesanne. Hinnati nii sooritust ülesande lahendamisel kui meeskonnatööd. Päeva lõpus võeti kogutud punktid kokku ja parimat tiimi autasustati diplomite ning kinopiletitega.